CELEX: 62017CA0326
Language: et
Date: 2019-01-24 00:00:00
Title: Kohtuasi C-326/17: Euroopa Kohtu (neljas koda) 24. jaanuari 2019. aasta otsus (Raad van State eelotsusetaotlus – Madalmaad) – Directie van de Dienst Wegverkeer (RDW) versus X, Y ja X, Y versus Directie van de Dienst Wegverkeer (RDW) ja Directie van de Dienst Wegverkeer (RDW) versus Z (Eelotsusetaotlus — Direktiiv 1999/37/EÜ — Sõidukite registreerimisdokumendid — Registreerimistunnistuste puudused — Vastastikune tunnustamine — Direktiiv 2007/46/EÜ — Enne Euroopa Liidu tasandil tehniliste nõuete ühtlustamist toodetud sõidukid — Sõiduki tehnilisi omadusi mõjutavad muudatused)

11.3.2019   
            
            
               ET
            
            
               Euroopa Liidu Teataja
            
            
               C 93/9
            
         
      Euroopa Kohtu (neljas koda) 24. jaanuari 2019. aasta otsus (Raad van State eelotsusetaotlus – Madalmaad) – Directie van de Dienst Wegverkeer (RDW) versus X, Y ja X, Y versus Directie van de Dienst Wegverkeer (RDW) ja Directie van de Dienst Wegverkeer (RDW) versus Z
      (Kohtuasi C-326/17) (1)
      
      ((Eelotsusetaotlus - Direktiiv 1999/37/EÜ - Sõidukite registreerimisdokumendid - Registreerimistunnistuste puudused - Vastastikune tunnustamine - Direktiiv 2007/46/EÜ - Enne Euroopa Liidu tasandil tehniliste nõuete ühtlustamist toodetud sõidukid - Sõiduki tehnilisi omadusi mõjutavad muudatused))
      (2019/C 93/11)
      Kohtumenetluse keel: hollandi
      
         Eelotsusetaotluse esitanud kohus
      
      Raad van State
      
         Põhikohtuasja pooled
      
      
         Hagejad: Directie van de Dienst Wegverkeer (RDW), X, Y
      
         Kostjad: X, Y, Directie van de Dienst Wegverkeer (RDW), Z
      
         Resolutsioon
      
      
                  1.
               
               
                  Nõukogu 29. aprilli 1999. aasta direktiivi 1999/37/EÜ sõidukite registreerimisdokumentide kohta artikli 2 punkti a koostoimes Euroopa Parlamendi ja nõukogu 5. septembri 2007. aasta direktiivi 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta, artikli 3 punktidega 11 ja 13 tuleb tõlgendada nii, et direktiiv 1999/37 on kohaldatav dokumentidele, mille liikmesriik on väljastanud sellise sõiduki registreerimisel, mis toodeti enne 29. aprilli 2009, mil möödus direktiivi 2007/46 ülevõtmise tähtaeg.
               
            
                  2.
               
               
                  Direktiivi 1999/37 artiklit 4 koostoimes selle direktiivi artikli 3 lõikega 2 tuleb tõlgendada nii, et selle liikmesriigi asutusel, kus taotletakse kasutatud sõiduki uut registreerimist, on õigus keelduda varasema registreerimise liikmesriigi väljastatud registreerimistunnistuse tunnustamisest, kui teatavad kohustuslikud andmed puuduvad, kui registreerimistunnistuses olevad andmed ei vasta sellele sõidukile ja kui see tunnistus ei võimalda seda sõidukit identifitseerida.
               
            
                  3.
               
               
                  Direktiivi 2007/46 artikli 24 lõiget 6 tuleb tõlgendada nii, et selles ette nähtud korda ei kohaldata juba teises liikmesriigis registreeritud kasutatud sõiduki suhtes, kui see sõiduk esitatakse direktiivi 1999/37 artikli 4 alusel uueks registreerimiseks teise liikmesriigi pädevale asutusele. Siiski võib see asutus juhul, kui konkreetsed asjaolud viitavad sellele, et see sõiduk on maanteeliikluses ohtlik, Euroopa Parlamendi ja nõukogu 6. mai 2009. aasta direktiivi 2009/40/EÜ mootorsõidukite ja nende haagiste tehnoülevaatuse kohta artikli 5 punkti a alusel nõuda, et see sõiduk saadetakse enne registreerimist ülevaatusele.
               
            
         (1)  ELT C 293, 4.9.2017.